Avis juridique important

|

32000D0791

2000/791/EY: Euroopan elin- ja työolojen kehittämissäätiön päätös, tehty 11 päivänä helmikuuta 2000, hyvän hallintotavan säännöstön vahvistamisesta

Virallinen lehti nro L 316 , 15/12/2000 s. 0069 - 0073

Euroopan elin- ja työolojen kehittämissäätiön päätös,tehty 11 päivänä helmikuuta 2000,hyvän hallintotavan säännöstön vahvistamisesta(2000/791/EY)EUROOPAN ELIN- JA TYÖOLOJEN KEHITTÄMISSÄÄTIÖottaa huomioon neuvoston 26 päivänä toukokuuta 1975 antaman asetuksen (ETY) N:o 1365/75 Euroopan elin- ja työolojen kehittämissäätiön perustamisesta sekä neuvoston asetuksen (ETY) N:o 1947/93 asetuksen muuttamisesta,ottaa huomioon neuvoston 29 päivänä kesäkuuta 1976 antaman asetuksen (ETY) N:o 1860/76, jossa määritetään Euroopan elin- ja työolojen kehittämissäätiön henkilöstösäännöt, sekä muutosasetukset (ETY) N:o 680/87, (ETY) N:o 1238/80 ja (ETY) N:o 510/82,ottaa huomioon Amsterdamin sopimuksen avoimuutta koskevat määräykset ja erityisesti Euroopan unionista tehdyn sopimuksen 1 artiklan ja Euroopan yhteisön perustamissopimuksen 21 artiklan,ottaa huomioon Euroopan parlamentin vetoomusvaliokunnan raportin(1), joka koskee parlamentin omaa toimintaa vuosina 1996-1997 hyvän hallintotavan säännöstön laatimiseksi,ottaa huomioon Euroopan parlamentin 16 päivänä heinäkuuta 1998 antaman päätöslauselman Euroopan oikeusasiamiehen vuosikertomuksesta vuonna 1997 (C4-0270/98)(2),ottaa huomioon Euroopan oikeusasiamiehen oma-aloitteisen tutkimuksen koskien asiaa, oliko yhteisön eri toimielimillä ja laitoksilla hyvän hallintotavan säännöstöjä, joita niiden virkamiehet suhteissaan yleisöön noudattivat, ja oliko yleisöllä oikeus tutustua näihin säännöstöihin,ottaa huomioon Euroopan parlamentin 15 päivänä huhtikuuta 1999 antaman päätöslauselman Euroopan oikeusasiamiehen vuosikertomuksesta 1998 (C4-0138/99),ottaa huomioon nykyiset menettelysäännöt, jotka koskevat oikeutta saada tietoja säätiön asiakirjoista ja jotka sisältyvät hallintoneuvoston 21 päivänä marraskuuta 1997 tekemään päätökseen(3),katsoo, että Amsterdamin sopimuksen perusteella avoimuuden käsite on nimenomaisesti sisällytetty Euroopan unionista tehtyyn sopimukseen toteamuksella, jonka mukaan sopimus merkitsee uutta vaihetta kehityksessä sellaisen yhä läheisemmän liiton luomiseksi, jossa päätökset tehdään mahdollisimman avoimesti ja mahdollisimman lähellä kansalaisia,katsoo, että hallinnon tuominen lähemmäksi kansalaisia ja sen laadun parantamisen takaaminen edellyttävät hyvän hallintokäytännön perusperiaatteiden, joita toimihenkilöiden on suhteissaan yleisöön noudatettava, luomista,katsoo, että tällainen säännöstö on hyödyksi sekä henkilöstön jäsenille, koska se antaa heille yksityiskohtaista tietoa määräyksistä, joita heidän on suhteissaan yleisöön noudatettava, että kansalaisille, koska se antaa kansalaisille tietoa käyttäytymisen tasosta, jota heillä on oikeus odottaa ollessaan yhteydessä yhteisön hallintoelimiin,katsoo, että tällainen säännöstö voi olla tehokas vain, jos se on kansalaisten saatavilla oleva julkinen asiakirja ja julkaistu päätöksen muodossa, kuten edellä mainittu päätös yleisön oikeudesta saada tietoa komission asiakirjoista,katsoo, että parlamentti piti päätöslauselmissaan C4-0270/98 ja C4-0138/99 tervetulleena aloitetta, joka koski hyvän hallintotavan säännöstön luomista Euroopan yhteisön toimielimille ja laitoksille, ja korosti kiireellistä tarvetta laatia tällainen säännöstö mahdollisimman pian,katsoo, että parlamentti piti yhtä tärkeänä, että tällainen säännöstö on kaikille Euroopan toimielimille ja laitoksille mahdollisimman yhdenmukainen, että se on kaikkien Euroopan kansalaisten saatavilla ja että se julkaistaan Euroopan yhteisöjen virallisessa lehdessä,pitää siksi toivottavana, että annetaan säännöstö, jossa määrätään niistä hyvän hallintotavan periaatteista, joita henkilöstön olisi suhteissaan yleisöön noudatettava, ja että tämä säännöstö on julkisesti saatavilla,ON PÄÄTTÄNYT SEURAAVAA:1 artiklaYleinen määräysSuhteissaan yleisöön Euroopan elin- ja työolojen kehittämissäätiön henkilökunnan on noudatettava tämän päätöksen sisältämiä periaatteita, jotka muodostavat hyvän hallintokäytännön säännöstön, jäljempänä "säännöstö".2 artiklaSoveltamisala (henkilöt)1. Säännöstö koskee yleisön kanssa asioivaa henkilöstöä, johon sovelletaan henkilöstösääntöjä.2. Säätiö ryhtyy aiheellisiin toimenpiteisiin varmistaakseen, että tämän säännöstön määräyksiä sovelletaan myös muihin sen palveluksessa työskenteleviin henkilöihin, kuten henkilöihin, jotka työskentelevät yksityisoikeudellisen sopimuksen nojalla, tai kansallisista virkamieskunnista siirrettyihin asiantuntijoihin ja harjoittelijoihin.3. Yleisöllä tarkoitetaan luonnollisia henkilöitä ja oikeushenkilöitä siitä riippumatta, onko näiden asuinpaikka tai rekisteröity toimipaikka jäsenvaltiossa tai ei.3 artiklaSoveltamisala (asiat)1. Tämä säännöstö sisältää hyvän hallintotavan yleiset periaatteet, joita sovelletaan kaikkiin säätiön henkilöstön jäsenten ja yleisön välisiin suhteisiin, jolleivät ne kuulu erityisten määräysten piiriin.2. Tämän säännöstön periaatteita ei sovelleta säätiön ja sen henkilöstön välisiin suhteisiin. Näistä suhteista määrätään henkilöstösäännöissä.4 artiklaLainmukaisuusHenkilöstön on noudatettava lakia ja sovellettava yhteisön lainsäädännössä annettuja sääntöjä ja menettelyjä. Henkilöstön on erityisesti huolehdittava siitä, että päätöksillä, jotka saattavat vaikuttaa yksityishenkilöiden oikeuksiin tai etuihin, on oikeusperusta ja että niiden sisältö on lain mukainen.5 artiklaSyrjinnästä pidättäytyminen1. Käsitellessään yleisön esittämiä pyyntöjä ja tehdessään päätöksiä henkilöstön on varmistuttava, että yhdenvertaisen kohtelun periaatetta kunnioitetaan. Yleisö saa saman kohtelun samassa asiassa.2. Jos kohtelussa ilmenee eroja, henkilöstön on varmistuttava, että erot ovat perusteltuja kyseisen tapauksen objektiivisten ja merkittävien piirteiden vuoksi.3. Henkilöstön on erityisesti vältettävä kaikkea yleisön jäsenten välistä epäoikeudenmukaista syrjintää, joka perustuu kansalaisuuteen, sukupuoleen, rodulliseen tai etniseen alkuperään, uskontoon tai vakaumukseen, vammaan, ikään tai sukupuolisiin mieltymyksiin.6 artiklaSuhteellisuus1. Päätöksiä tehdessään henkilöstön on varmistuttava, että toimenpiteet ovat oikeassa suhteessa tavoitteisiin nähden. Henkilöstön on erityisesti vältettävä kansalaisten oikeuksien rajoittamista tai vaatimusten kohdistamista kansalaisiin, jos kyseiset rajoitukset tai vaatimukset eivät ole kohtuullisessa suhteessa toiminnan tavoitteisiin.2. Päätöksiä tehdessään henkilöstön on saatettava yksityishenkilöiden edut ja yleiset edut oikeudenmukaiseen tasapainoon.7 artiklaVallan väärinkäytöstä pidättäytyminenValtuuksia on käytettävä yksinomaan niihin tarkoituksiin, joita varten ne kyseisissä säädöksissä annetaan. Henkilöstön on erityisesti vältettävä valtuuksien käyttämistä tarkoituksiin, joilla ei ole oikeusperustaa tai jotka eivät ole perusteltavissa julkisen edun nimissä.8 artiklaPuolueettomuus ja riippumattomuus1. Henkilöstön on oltava puolueeton ja riippumaton. Henkilöstön on pidättäydyttävä kaikista mielivaltaisista toimista, jotka vaikuttavat kielteisesti yleisöön, sekä kaikesta suosivasta kohtelusta syystä riippumatta.2. Mitkään ulkopuoliset seikat, poliittiset vaikuttimet tai henkilökohtaiset edut mukaan luettuna, eivät saa vaikuttaa henkilöstön toimintaan.3. Henkilöstön jäsenten on pidättäydyttävä osallistumasta sellaisiin päätöksiin, jotka koskevat heidän omia etujaan tai heidän perheensä, sukulaistensa, ystäviensä tai tuttaviensa etuja.9 artiklaObjektiivisuusPäätöksiä tehdessään henkilöstön on otettava huomioon keskeiset seikat painottaen kutakin niistä aiheellisella tavalla ja suljettava kaikki asiaankuulumattomat seikat tarkastelun ulkopuolelle.10 artiklaPerustellut odotukset ja johdonmukaisuus1. Henkilöstön on toimittava johdonmukaisesti sekä oman hallintokäytäntönsä että säätiön hallinnollisen toiminnan suhteen. Henkilöstön jäsenen on noudatettava säätiön tavanomaisia hallintokäytäntöjä, jollei hänellä ole laillista syytä poiketa kyseisistä käytännöistä yksittäisessä tapauksessa.2. Henkilöstön on kunnioitettava perusteltuja ja kohtuullisia odotuksia, joita yleisöllä on säätiön aikaisemman toiminnan valossa.11 artiklaOikeudenmukaisuusHenkilöstön on toimittava oikeudenmukaisesti ja kohtuullisesti.12 artiklaKohteliaisuus1. Henkilöstön on suhteissaan yleisöön oltava palveluhenkinen, asiallinen, kohtelias ja yleisön käytettävissä. Vastatessaan kirjeisiin, puheluihin tai sähköpostiviesteihin henkilöstön on pyrittävä toimimaan mahdollisimman avuliaasti ja vastaamaan esitettyihin kysymyksiin.2. Jos henkilöstön jäsen ei ole vastuussa kyseisestä asiasta, hänen on ohjattava kansalainen asiasta vastaavan muun henkilöstön jäsenen puoleen.3. Sellaisen virheen tapahtuessa, joka vaikuttaa kielteisesti yleisön yksittäisen jäsenen oikeuksiin tai etuihin, henkilöstön on esitettävä anteeksipyyntönsä.13 artiklaKirjeisiin vastaaminen kansalaisen kielelläHenkilöstön on tunnettava kaikkien unionin kansalaisten tai yleisön jäsenten, jotka kirjoittavat säätiölle jollakin yhteisön kielistä, oikeus saada vastaus samalla kielellä.14 artiklaVastaanottoilmoitus ja asiasta vastaavan toimihenkilön osoittaminen1. Kaikista säätiölle lähetetyistä kirjeistä tai valituksista on lähetettävä vastaanottoilmoitus kahden viikon kuluessa, paitsi jos vastaus asiakysymykseen voidaan lähettää tuon ajan kuluessa.2. Vastauksessa tai vastaanottoilmoituksessa on ilmoitettava asiaa käsittelevän henkilöstön jäsenen nimi ja puhelinnumero sekä yksikkö, johon hän kuuluu.3. Vastaanottoilmoitusta tai vastausta ei tarvitse lähettää tapauksissa, joissa kirjeet tai valitukset ovat häiritseviä liiallisen määränsä takia tai itseään toistavan tai aiheettoman luonteensa vuoksi.15 artiklaVelvollisuus siirtää asia säätiön toimivaltaiseen yksikköön1. Jos säätiölle osoitettu kirje tai valitus on osoitettu tai välitetty yksikköön, joka ei ole toimivaltainen käsittelemään sitä, säätiön yksiköiden on varmistuttava, että asiakirja välitetään viipymättä säätiön asiasta vastaavaan yksikköön.2. Kirjeen tai valituksen alun perin vastaanottaneen yksikön on ilmoitettava sen esittäjälle tästä siirrosta sekä ilmoitettava sen henkilöstön jäsenen nimi ja puhelinnumero, jolle asiakirja on välitetty.16 artiklaOikeus tulla kuulluksi ja antaa lausuntoja1. Yksityishenkilöiden oikeuksia tai etuja koskevissa tapauksissa henkilöstön on varmistuttava, että puolustautumisoikeutta kunnioitetaan päätöksentekoprosessin kaikissa vaiheissa.2. Kaikilla yleisön jäsenillä on tapauksissa, joissa heidän oikeuksiinsa tai etuihinsa vaikuttava päätös tulee käsiteltäväksi, oikeus antaa kirjallisia lausuntoja ja tarvittaessa esittää suullisia huomautuksia ennen päätöksentekoa.17 artiklaPäätöksenteon kohtuulliset määräajat1. Henkilöstön on varmistuttava, että kaikista säätiölle esitetyistä pyynnöistä tai valituksista tehdään päätös kohtuullisen määräajan kuluessa, viivyttelemättä ja joka tapauksessa viimeistään kahden kuukauden kuluttua niiden vastaanottamisesta. Sama määräys koskee yleisön lähettämiin kirjeisiin vastaamista.2. Jos säätiölle esitetystä pyynnöstä tai valituksesta ei siinä käsitellyn asian monimutkaisuuden vuoksi voida tehdä päätöstä edellä tarkoitetun määräajan kuluessa, henkilöstön on ilmoitettava tästä pyynnön tai valituksen esittäjälle mahdollisimman pian. Tällaisessa tapauksessa lopullisesta päätöksestä ilmoitetaan esittäjälle mahdollisimman pian.18 artiklaPäätösten perustelemisvelvollisuus1. Kaikki säätiön päätökset, jotka saattavat vaikuttaa kielteisesti yksityishenkilön oikeuksiin tai etuihin, on perusteltava ilmoittamalla selvästi asiaan liittyvät tosiasiat ja päätöksen oikeusperuste.2. Henkilöstön on vältettävä tekemästä päätöksiä, joiden perustelut ovat puutteelliset tai epämääräiset tai jotka eivät sisällä tapauskohtaisia perusteluja.3. Jos samanlaiset päätökset koskevat niin suurta henkilöiden määrää, että päätöksen perusteluja ei voida yksityiskohtaisesti esittää, ja jos tämän takia annetaan vakiomuotoisia vastauksia, henkilöstön jäsenen on taattava, että hän myöhemmin antaa tapauskohtaiset perustelut kansalaiselle, joka nimenomaisesti sellaisia pyytää.19 artiklaValitusmahdollisuuksien osoittaminen1. Sellaisessa säätiön päätöksessä, joka saattaa vaikuttaa kielteisesti yksityishenkilön oikeuksiin tai etuihin, on viitattava käytettävissä oleviin muutoksenhakumahdollisuuksiin päätöksen vastustamiseksi. Päätöksessä on erityisesti ilmoitettava oikeussuojakeinojen luonteesta, elimistä, joissa niitä voidaan käyttää, sekä niiden käytön määräajoista.2. Päätöksissä on erityisesti viitattava mahdollisuuteen nostaa kanne ja kannella oikeusasiamiehelle Euroopan yhteisön perustamissopimuksen 230 ja 195 artiklassa määrätyllä tavalla.20 artiklaPäätöksestä ilmoittaminen1. Henkilöstön on varmistuttava, että päätöksistä, jotka vaikuttavat yksityishenkilöiden oikeuksiin tai etuihin, ilmoitetaan kyseiselle henkilölle tai kyseisille henkilöille kirjallisesti heti, kun päätös on tehty.2. Henkilöstön on pidättäydyttävä tiedottamasta päätöksestä muille lähteille ennen kuin kyseiselle henkilölle tai kyseisille henkilöille on ilmoitettu.21 artiklaTietosuoja1. Kansalaisen henkilötietoja käsittelevän henkilöstön on kunnioitettava periaatteita, jotka on esitetty yksilöiden suojelusta henkilötietojen käsittelyssä ja näiden tietojen vapaasta liikkuvuudesta annetussa direktiivissä 95/46/EY.2. Henkilöstön on erityisesti vältettävä henkilötietojen käyttämistä muihin kuin oikeutettuihin tarkoituksiin tai tällaisten tietojen välittämistä henkilöille, joilla ei ole niihin oikeutta.22 artiklaTiedustelut1. Henkilöstön on vastuullaan olevissa tapauksissa vastattava yleisön jäsenten esittämiin tiedusteluihin. Henkilöstön on huolehdittava siitä, että annetut tiedot ovat selkeitä ja ymmärrettäviä.2. Jos suullinen tiedustelu on liian monimutkainen tai liian kattava käsiteltäväksi, henkilöstön on pyydettävä kyseistä henkilöä esittämään pyyntönsä kirjallisesti.3. Jos toimihenkilö ei luottamuksellisuussyistä voi antaa pyydettyjä tietoja, hänen on tämän säännöstön 18 artiklan mukaisesti ilmoitettava kyseiselle henkilölle syyt, joiden vuoksi hän ei voi antaa tietoja.4. Jos henkilöstöltä pyydetään tietoja asioista, joista hän ei ole vastuussa, hänen on ohjattava tiedustelun esittäjä asiasta vastaavan henkilön puoleen sekä ilmoitettava tämän nimi ja puhelinnumero. Jos henkilöstön jäsen saa toista yhteisön toimielintä tai virastoa koskevia kyselyjä, hänen on ohjattava tiedustelun esittäjä tuon toimielimen tai laitoksen puoleen.5. Henkilöstön on tarvittaessa pyynnön aiheen mukaan ohjattava tietoja pyytävä henkilö säätiön yleisölle tiedottamisesta vastaavan yksikön puoleen.23 artiklaPyynnöt saada tutustua asiakirjoihin1. Jos henkilöstön jäseneltä pyydetään lupaa saada tutustua säätiön asiakirjoihin, hänen on sallittava näihin asiakirjoihin tutustuminen noudattaen säätiön päätöstä oikeudesta tutustua säätiön asiakirjoihin(4).2. Jos henkilöstö ei voi noudattaa suullista pyyntöä saada tutustua asiakirjoihin, kansalaista on kehotettava esittämään pyyntö kirjallisesti.24 artiklaAsianmukainen kirjaaminenSäätiön osastojen on pidettävä riittävää kirjaa saapuvasta ja lähtevästä postista, vastaanottamistaan asiakirjoista sekä toteuttamistaan toimenpiteistä.25 artiklaSäännöstön julkisuus1. Säätiö toteuttaa tarvittavat toimenpiteet varmistaakseen, että tämä säännöstö saa kansalaisten keskuudessa mahdollisimman suuren julkisuuden.2. Säätiö toimittaa kopion tästä säännöstöstä kaikille sitä pyytäville kansalaisille.26 artiklaOikeus kannella Euroopan oikeusasiamiehelleJos henkilöstö laiminlyö tässä säännöstössä esitettyjen periaatteiden noudattamisen, asiasta voidaan kannella Euroopan oikeusasiamiehelle Euroopan yhteisön perustamissopimuksen 195 artiklan ja Euroopan oikeusasiamiehen ohjesäännön mukaisesti(5).27 artiklaPäätöksen tarkistaminenTätä päätöstä tarkistetaan kahden voimassaolovuoden jälkeen. Vuoden 2002 loppuun mennessä säätiön johtaja esittää kertomuksen hallintoneuvostolle tämän päätöksen täytäntöönpanosta 12. helmikuuta 2000 ja 11. helmikuuta 2002 välisenä aikana tämän tarkistamisen valmistelua varten.28 artiklaVoimaantuloTämä päätös tulee voimaan 12 päivänä helmikuuta 2000. Se julkaistaan Euroopan yhteisöjen virallisessa lehdessä.Tehty Brysselissä 11 päivänä helmikuuta 2000.Johtokunnan puolestaMarc BoisnelVarapuheenjohtaja(1) A4-0190/97.(2) EYVL C 292, 21.9.1998, s. 168.(3) EYVL L 296, 17.11.1999, s. 25.(4) EYVL L 296, 17.11.1999, s. 25(5) Euroopan parlamentin 9 päivänä maaliskuuta 1994 tekemä päätös 94/262/EHTY, EY, Euratom asetuksesta ja yleisistä ehdoista, jotka koskevat oikeusasiamiehen työtehtävien hoitamista (EYVL L 113, 4.5.1994, s. 15).


title: Euroopan parlamentin päätös (EU) 2016/1576, annettu 28 päivänä huhtikuuta 2016, vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/375

         EUROOPAN PARLAMENTIN PÄÄTÖS (EU) 2016/1576,
   annettu 28 päivänä huhtikuuta 2016,
   vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0079/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (4) ja erityisesti sen 30 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0115/2016),

               1.

               myöntää Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 342.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 349, 25.11.2004, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös (EU) 2016/2038, annettu 11 päivänä marraskuuta 2016, Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi UNECE:n sääntöihin nro 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 ja 129, ehdotuksesta E-säännöksi, joka koskee raskaiden moottorien muuntamiseen kahdella polttoaineella käyviksi (dual-fuel) käytettäviä jälkiasennusjärjestelmiä, ehdotuksista muutoksiksi UNECE:n maailmanlaajuisiin teknisiin sääntöihin nro 15 ja 16, ehdotuksista kahdeksi UNECE:n maailmanlaajuiseksi tekniseksi säännöiksi, jotka koskevat kaksi- tai kolmipyöräisten moottoriajoneuvojen tiettyjen päästöjen mittausmenetelmää sekä ajoneuvon sisäistä valvontajärjestelmää, sekä ehdotuksesta päätöslauselmaksi valonlähdeluokkien yhteisistä määritelmistä

text:
               22.11.2016

               FI

               Euroopan unionin virallinen lehti

               L 314/14

         NEUVOSTON PÄÄTÖS (EU) 2016/2038,
   annettu 11 päivänä marraskuuta 2016,
   Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi UNECE:n sääntöihin nro 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 ja 129, ehdotuksesta E-säännöksi, joka koskee raskaiden moottorien muuntamiseen kahdella polttoaineella käyviksi (dual-fuel) käytettäviä jälkiasennusjärjestelmiä, ehdotuksista muutoksiksi UNECE:n maailmanlaajuisiin teknisiin sääntöihin nro 15 ja 16, ehdotuksista kahdeksi UNECE:n maailmanlaajuiseksi tekniseksi säännöiksi, jotka koskevat kaksi- tai kolmipyöräisten moottoriajoneuvojen tiettyjen päästöjen mittausmenetelmää sekä ajoneuvon sisäistä valvontajärjestelmää, sekä ehdotuksesta päätöslauselmaksi valonlähdeluokkien yhteisistä määritelmistä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni on neuvoston päätöksen 97/836/EY (1) mukaisesti liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’.

               (2)

               Unioni on neuvoston päätöksen 2000/125/EY (2) mukaisesti liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’.

               (3)

               Euroopan parlamentin ja neuvoston direktiivillä 2007/46/EY (3) korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Kyseisellä direktiivillä sisällytettiin vuoden 1958 tarkistetun sopimuksen nojalla vahvistettuja UNECE:n sääntöjä EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen tällaisia UNECE:n sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               (4)

               Saatujen kokemusten ja tekniikan kehityksen vuoksi olisi mukautettava tiettyjä vaatimuksia, jotka liittyvät UNECE:n sääntöihin nro 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 ja 129 sekä UNECE:n maailmanlaajuisiin teknisiin sääntöihin nro 15 ja 16, tekniikan kehityksen ottamiseksi huomioon.

               (5)

               Jotta voitaisiin vahvistaa yhdenmukaiset määräykset, jotka koskevat raskaiden moottorien muuntamiseen kahdella polttoaineella käyviksi (dual-fuel) käytettävien jälkiasennusjärjestelmien hyväksymistä, olisi hyväksyttävä uusi UNECE:n sääntö.

               (6)

               Jotta voitaisiin vahvistaa yhdenmukaiset tekniset vaatimukset, jotka koskevat kaksi- tai kolmipyöräisten moottoriajoneuvojen tiettyjen päästötyyppien mittausmenetelmää sekä ajoneuvon sisäistä valvontajärjestelmää, olisi hyväksyttävä kaksi uutta UNECE:n maailmanlaajuista teknistä sääntöä.

               (7)

               Jotta voitaisiin vahvistaa yhdenmukaiset määräykset, jotka koskevat valonlähdeluokkien määritelmiä, olisi hyväksyttävä uusi päätöslauselma (R.E.4).

               (8)

               On aiheellista määrittää kyseisten UNECE:n asiakirjojen hyväksymistä koskeva kanta, joka esitetään unionin puolesta UNECE:n asianomaisissa komiteoissa, eli vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa,

         ON HYVÄKSYNYT TÄMÄN PÄÄTÖKSEN:
   1 artikla
   Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 14 ja 20 päivän marraskuuta 2016 välisenä aikana unionin puolesta esitettävä kanta on, että unioni äänestää tämän päätöksen liitteessä lueteltujen ehdotusten puolesta.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä marraskuuta 2016.

            Neuvoston puolesta

            Puheenjohtaja

         P. ŽIGA

      (1)  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

      (2)  Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

      (3)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

      LIITE

                  Työjärjestyksen kohdan otsikko

                  Asiakirjaviite

                  Ehdotus: täydennys 25 muutossarjaan 02, sääntö nro 7 (etu-, taka-, jarru- ja äärivalaisimet)

                  ECE/TRANS/WP.29/2016/75

                  Ehdotus: täydennys 8 muutossarjaan 06, sääntö nro 16 (turvavyöt, ISOFIX ja kokoluokka i)

                  ECE/TRANS/WP.29/2016/98 ja epävirallinen asiakirja WP.29-170-04

                  Ehdotus: muutossarja 07 sääntöön nro 16 (turvavyöt, ISOFIX ja kokoluokka i)

                  ECE/TRANS/WP.29/2016/99

                  Ehdotus: täydennys 45 muutossarjaan 03, sääntö nro 37 (hehkulamput)

                  ECE/TRANS/WP.29/2016/76

                  Ehdotus: oikaisu 2 tarkistukseen 3, sääntö nro 44 (tehostetut lasten turvajärjestelmät)

                  ECE/TRANS/WP.29/2016/100

                  Ehdotus: täydennys 12 muutossarjaan 04, sääntö nro 44 (lasten turvajärjestelmät)

                  ECE/TRANS/WP.29/2016/101

                  Ehdotus: täydennys 12 muutossarjaan 04, sääntö nro 44 (lasten turvajärjestelmät)

                  ECE/TRANS/WP.29/2016/102

                  Ehdotus: täydennys 10 muutossarjaan 01, sääntö nro 45 (ajovalaisimien puhdistuslaitteet)

                  ECE/TRANS/WP.29/2016/77

                  Ehdotus: täydennys 4 muutossarjaan 04, sääntö nro 46 (epäsuoran näkemän tarjoavat laitteet)

                  ECE/TRANS/WP.29/2016/89

                  Ehdotus: täydennys 17 muutossarjaan 04, sääntö nro 48 (valaisimien ja merkkivalolaitteiden asennus)

                  ECE/TRANS/WP.29/2016/78

                  Ehdotus: täydennys 10 muutossarjaan 05, sääntö nro 48 (valaisimien ja merkkivalolaitteiden asennus)

                  ECE/TRANS/WP.29/2016/79

                  Ehdotus: täydennys 8 muutossarjaan 06, sääntö nro 48 (valaisimien ja merkkivalolaitteiden asennus)

                  ECE/TRANS/WP.29/2016/80

                  Ehdotus: täydennys 19 muutossarjaan 01, sääntö nro 53 (luokan L3 ajoneuvojen valaisimien ja merkkivalolaitteiden asennus)

                  ECE/TRANS/WP.29/2016/81

                  Ehdotus: täydennys 1 muutossarjaan 02, sääntö nro 53 (luokan L3 ajoneuvojen valaisimien ja merkkivalolaitteiden asennus)

                  ECE/TRANS/WP.29/2016/82

                  Ehdotus: muutossarja 04 sääntöön nro 78 (luokan L ajoneuvojen jarrut)

                  ECE/TRANS/WP.29/2016/114 ja epävirallinen asiakirja GRRF-82-06

                  Ehdotus: täydennys 2 muutossarjaan 03, sääntö nro 80 (istuinten ja niiden kiinnityspisteiden lujuus – linja-autot)

                  ECE/TRANS/WP.29/2016/103

                  Ehdotus: täydennys 8 muutossarjaan 06, sääntö nro 83 (luokkien M1 ja N1 ajoneuvojen päästöt)

                  ECE/TRANS/WP.29/2016/108

                  Ehdotus: täydennys 4 muutossarjaan 07, sääntö nro 83 (luokkien M1 ja N1 ajoneuvojen päästöt)

                  ECE/TRANS/WP.29/2016/109

                  Ehdotus: muutossarja 01 sääntöön nro 86 (maatalous- ja metsätaloustraktorien valaisimien ja merkkivalolaitteiden asennus)

                  ECE/TRANS/WP.29/2016/83

                  Ehdotus: täydennys 18 sääntöön nro 87 (huomiovalaisimet)

                  ECE/TRANS/WP.29/2016/84

                  Ehdotus: täydennys 12 säännön nro 99 alkuperäiseen versioon (kaasupurkausvalonlähteet)

                  ECE/TRANS/WP.29/2016/85

                  Ehdotus: muutossarja 06 sääntöön nro 105 (vaarallisten aineiden kuljetukseen tarkoitetut ajoneuvot (ADR-ajoneuvot))

                  ECE/TRANS/WP.29/2016/90

                  Ehdotus: täydennys 5 muutossarjaan 04, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/91

                  Ehdotus: täydennys 6 muutossarjaan 05, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/92

                  Ehdotus: täydennys 6 muutossarjaan 06, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/93

                  Ehdotus: täydennys 1 muutossarjaan 07, sääntö nro 107 (linja-autojen yleiset rakennevaatimukset)

                  ECE/TRANS/WP.29/2016/94

                  Ehdotus: täydennys 5 muutossarjaan 01, sääntö nro 110 (paineistettua/nesteytettyä maakaasua käyttävät ajoneuvot)

                  ECE/TRANS/WP.29/2016/95

                  Ehdotus: täydennys 9 sääntöön nro 121 (hallintalaitteiden, merkkivalaisinten ja osoittimien tunnistaminen)

                  ECE/TRANS/WP.29/2016/96

                  Ehdotus: täydennys 1 muutossarjaan 01, sääntö nro 121 (hallintalaitteiden, merkkivalaisinten ja osoittimien tunnistaminen)

                  ECE/TRANS/WP.29/2016/97

                  Ehdotus: täydennys 6 säännön nro 128 alkuperäiseen versioon (valodiodivalonlähteet (LED))

                  ECE/TRANS/WP.29/2016/86

                  Ehdotus: oikaisu 2 sääntöön nro 129 (tehostetut lasten turvajärjestelmät)

                  ECE/TRANS/WP.29/2016/104

                  Ehdotus: täydennys 5 sääntöön nro 129 (tehostetut lasten turvajärjestelmät)

                  ECE/TRANS/WP.29/2016/105

                  Ehdotus: täydennys 1 muutossarjaan 01, sääntö nro 129 (tehostetut lasten turvajärjestelmät)

                  ECE/TRANS/WP.29/2016/106

                  Ehdotus: muutossarja 02 sääntöön nro 129 (tehostetut lasten turvajärjestelmät)

                  ECE/TRANS/WP.29/2016/107

                  Ehdotus: uusi sääntö yhdenmukaisista määräyksistä, jotka koskevat raskaisiin dieselmoottoreihin ja raskaisiin hyötyajoneuvoihin asennettavien moottorin muuntamiseen kahdella polttoaineella käyviksi tarkoitettujen jälkiasennusjärjestelmien hyväksymistä

                  ECE/TRANS/WP.29/2016/110

                  Ehdotus: luonnos päätöslauselmaksi valonlähdeluokkien yhteisistä määritelmistä (R.E.4).

                  ECE/TRANS/WP.29/2016/111

                  Ehdotus: muutos 1 maailmanlaajuiseen tekniseen sääntöön nro 15 (yhdenmukaistettu kevyiden hyötyajoneuvojen kansainvälinen testimenetelmä (WLTP))

                  ECE/TRANS/WP.29/2016/68

                  Ehdotus: muutos 1 maailmanlaajuiseen tekniseen sääntöön nro 16 (renkaat)

                  ECE/TRANS/WP.29/2016/117

                  Ehdotus: uusi maailmanlaajuinen tekninen sääntö, joka koskee kaksi- tai kolmipyöräisten moottoriajoneuvojen sisäistä valvontajärjestelmää

                  ECE/TRANS/WP.29/2016/112

                  Ehdotus: uusi maailmanlaajuinen tekninen sääntö, joka koskee polttomoottorilla varustettujen kaksi- tai kolmipyöräisten moottoriajoneuvojen kampikammio- ja haihtumispäästöjen mittausmenetelmää

                  ECE/TRANS/WP.29/2016/66


title: 2010/482/EU: Neuvoston päätös, annettu 26 päivänä heinäkuuta 2010 , Euroopan unionin sekä Islannin ja Norjan välisen sopimuksen tekemisestä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen joidenkin säännösten soveltamisesta

text:
               9.9.2010

               FI

               Euroopan unionin virallinen lehti

               L 238/1

         NEUVOSTON PÄÄTÖS,
   annettu 26 päivänä heinäkuuta 2010,
   Euroopan unionin sekä Islannin ja Norjan välisen sopimuksen tekemisestä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen joidenkin säännösten soveltamisesta
   (2010/482/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan ja 87 artiklan 2 kohdan a alakohdan yhdessä sen 218 artiklan 6 kohdan a alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto valtuutti 24 päivänä lokakuuta 2008 puheenjohtajavaltion aloittamaan komission avustamana neuvottelut Euroopan unionin sekä Islannin ja Norjan välisen sopimuksen tekemiseksi rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen joidenkin säännösten soveltamisesta, jäljempänä ’sopimus’.

               (2)

               Syyskuun 21 päivänä syyskuuta 2009 tehdyn neuvoston päätöksen 2009/1023/YOS (1) mukaisesti sopimus allekirjoitettiin 30 päivänä marraskuuta 2009 sillä varauksella, että sopimus tehdään.

               (3)

               Sopimuksen 8 artiklan mukaisesti joitakin sen määräyksiä sovelletaan väliaikaisesti allekirjoituspäivästä alkaen.

               (4)

               Sopimusta ei ole vielä tehty. Lissabonin sopimuksen tultua voimaan 1 päivänä joulukuuta 2009 unionin noudattamat sopimuksen tekemistä koskevat menettelyt määräytyvät Euroopan unionin toiminnasta tehdyn sopimuksen 218 artiklan mukaisesti.

               (5)

               Sopimus olisi hyväksyttävä.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen.

               (7)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, eikä sopimus sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin sekä Islannin ja Norjan välinen sopimus rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS sekä rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn päätöksen 2008/616/YOS ja sen liitteen joidenkin säännösten soveltamisesta (2), jäljempänä ’sopimus’.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa neuvoston unionin puolesta sopimuksen 8 artiklan 1 kohdassa tarkoitettu ilmoitus unionia sitovasti (3).
   3 artikla
   Tämä päätös tulee voimaan päivänä, jona se hyväksytään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 26 päivänä heinäkuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 353, 31.12.2009, s. 1.

      (2)  EUVL L 353, 31.12.2009, s. 3.

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.